Napad na proslavi šiitskog praznika
Avganistanski funkcioneri saopštavaju da su najmanje 52 osobe, uključujući žene i decu, ubijene u samoubilačkom bombaškom napadu 
Funkcioneri navode da je bombaš samoubica detonirao eksploziv u blizini svetilišta Abul Fazel, u trenutku kada su se hodočasnici okupljali radi proslave šitiskog praznika Ašure. Više od stotinu ljudi je ranjeno u toj eksploziji. objašnjava šef policije u Kabulu, general Mohamed Ajub Salangi. Nadležni navode da se u severnom gradu Mazar-i-Šarifu dogodila druga eksplozija koja je usmrtila četiri osobe. Nije poznato da li su meta tog napada takodje bili šiiti. Još uvek niko nije preuzeo odgovornost ni za jedan od ovih napada. kaže stanovnik Kabula, Šah Husein. Desetodnevna proslava Ašura, čiji je vrhunac danas, najznačajniji je praznik za šiitske muslimane. Njime se obeležava ubistvo Imama Huseina, unuka proroka Muhameda. Avganistanski predsednik Hamid Karzai je na zajedničkoj konferenciji za štampu sa nemačkom kancelarkom Angelom Merkel, u Bonu, osudio ovaj napad. , rekao je predsednik Avganistana. Sukobi izmedju sunita i šiita u Avganistanu su bili retki u proteklim godinama, a znatno su češći u susednom Pakistanu.